På landsmøtet i 1969 gikk Dansk Kvindesamfund inn for selvbestemt abort, med 223 stemmer for, 62 mot og 23 avholdende. På dette tidspunktet var det et klart progressivt standpunkt, også innen den danske kvinnebevegelsen. Av medlemsorganisasjonene i Danske Kvinders Nationalråd gikk bare tre inn for selvbestemt abort, 12 gikk mot og de øvrige tok ikke stilling. Foreningen har også lenge engasjert seg mot vold mot kvinner, og etablerte i 2006 Dansk Kvindesamfunds Krisecentre.